O‘zbekistonda yoshga oid chegaralanmagan axborotlarni tarqatish taqiqlandi

Yoshga oid chegaralanmagan axborotlarni tarqatish taqiqlandi. Bu haqda Vazirlar Mahkamasining “Bolalarni ularning sog‘lig‘iga zarar yetkazuvchi axborotdan himoya qilish to‘g‘risida”gi O‘zbekiston Respublikasi Qonunini amalga oshirish chora-tadbirlari to‘g‘risidagi qarorida keltirilgan, deb xabar beradi Spot.

Qarorga muvofiq, bolalar o‘rtasida tarqalishi cheklangan axborot mahsulotlariga shafqatsizlik, jismoniy va ruhiy zo‘ravonlik, jinoyat yoki jamiyatga qarshi boshqa harakatlar tasvirlangan, qo‘rquv, vahima va sarosima uyg‘otadigan, jinsiy munosabatlar tasvirlangan yoki bayon etilgan, shuningdek, uyatli so‘zlar jumlasiga kirmaydigan haqoratli so‘zlar va iboralarni o‘z ichiga olgan axborot mahsulotlari kiradi.
Bolalarning sog‘lig‘i va rivojlanishiga zarar yetkazmaydigan, janri va syujeti ezgulik yovuzlik ustidan g‘alaba qozonishi hamda zo‘ravonlik qurboniga nisbatan rahm-shafqat ifoda etilgan axborotlar.
Yetti yoshga to‘lmagan bolalar uchun axborot (“0+”), odam kasalliklari va ular oqibatlarining inson qadr-qimmatini kamsitmaydigan shakldagi naturalistik bo‘lmagan axborot, baxtsiz hodisa, avariya, falokat yoxud kuch ishatilmagan o‘limning bolalarda qo‘rquv, vahima yoki sarosima uyg‘otishi mumkin bo‘lgan oqibatlari namoyish etilmagan, naturalistik bo‘lmagan axborot, shuningdek, jamiyatga qarshi xatti-harakatlar va jinoyat sodir etishga undamaydigan jinoyatlarning epizodik tasviri yoki bayonini o‘z ichiga olgan axborot maxsulotlari.